《古隍行》
宋代·朱南强

茂林修竹恒苍苍，畦兰畹芷胜幽芳。
在葱佳气蔼祯祥，小小一村名古隍。
屋西有山名虎耳，东流挹抱长溪水。
三峰笔架卓面前，背后驹骊翠屏奇。
绕帘数顷祖遗田，信可容侬耕晓烟。
摘山钓水美且鲜，南窗笑傲北窗眠。
三馀祗把子孙教，不伯趁炎竞浮躁。
先于道谊后文章，事长谦恭事亲孝。
桑麻芋粟小园收，社醖茅柴逐旋笋。
但得官清摇役省，此生温饱复何求。

作者简介：朱南强，字德方，句容（今属江苏）人。宋末太学生。宋亡隐居句曲古隍溪。自号东溪，别号黦醭。卒年七十三。有《黦醭稿》，已佚。事见《金陵诗徵》卷八，清乾隆《句容县志》卷九有传。